pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตรียมแผนพัฒนาแหล่งน้ำ สำรวจความเหมาะสมในการก่อสร้างประตูระบายน้ำคลองภูมี
วันเสาร์ที่ 31 ตุลาคม 2563
เตรียมแผนพัฒนาแหล่งน้ํา สํารวจความเหมาะสมในการก่อสร้างประตูระบายน้ําคลองภูมี
ก.เกษตรฯ เตรียมแผนพัฒนาแหล่งน้ํา สํารวจความเหมาะสมในการก่อสร้างประตูระบายน้ําคลองภูมี ที่จะสามารถช่วยกักเก็บน้ําไว้ใช้ในการเกษตรได้ตลอดทั้งปี มีพื้นที่รับประโยชน์ประมาณ 5,000 ไร่
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังติดตามการดําเนินการงานก่อสร้างประตูระบายน้ําคลองภูมีต.รัตภูมิอ.ควนเนียงจ.สงขลาว่าตามที่ได้มีการร้องขอให้กรมชลประทานสนับสนุนการพัฒนาลําคลองรัตภูมิเพื่อพัฒนาแหล่งน้ําให้เกิดความสมดุลในทุกมิติโดยขอให้พิจารณาความเป็นไปได้ในการพัฒนาลําคลองรัตภูมิและก่อสร้างประตูระบายเพื่อเก็บกักน้ําด้านท้ายน้ําของคลองภูมีก่อนไหลลงทะเลสาบเพื่อให้ราษฎรสามารถมีน้ําใช้เพื่อการเกษตรและปรับปรุงคลองให้มีประสิทธิภาพในการระบายน้ํากระทรวงเกษตรและสหกรณ์โดยกรมชลประทานจึงได้ตรวจสอบสภาพภูมิประเทศและสอบถามข้อมูลเบื้องต้นจากราษฎรในเขตโครงการแล้วเห็นว่ามีแนวทางที่จะให้ความช่วยเหลือได้โดยการก่อสร้างโครงการประตูระบายน้ําคลองภูมีและปรับปรุงคลองภูมีตลอดความยาวคลองเพื่อเพิ่มประสิทธิภาพการระบายน้ําและการกักเก็บน้ํา
โดยแนวทางการก่อสร้างประตูระบายน้ําดังกล่าวดังกล่าวกรมชลประทานได้สํารวจและออกแบบเรียบร้อยแล้วมีระยะเวลาดําเนินการ3ปี(ปีพ.ศ. 2565 –2567)เป็นประตูระบายน้ําขนาด6.00 x 6.00เมตรจํานวน4ช่อง1แห่งและอาคารป้องกันตลิ่งคลองภูมีช่วงที่เกิดการกัดเซาะความยาวรวม12.40กิโลเมตร
หากดําเนินการแล้วเสร็จจะสามารถกักเก็บน้ําไว้ใช้ในการเกษตรได้ตลอดทั้งปีมีพื้นที่รับประโยชน์ประมาณ5,000ไร่อีกทั้งยังสามารถป้องกันการกัดเซาะตลิ่งบริเวณบ้านเรือนของราษฎรและบรรเทาปัญหาอุทกภัยในพื้นที่ได้อีกด้วย
สําหรับโครงการบรรเทาอุทกภัยอําเภอหาดใหญ่(ระยะที่2)จังหวัดสงขลาตามที่ได้มีการเกิดอุทกภัยและเกิดความเสียได้มีการเพิ่มประสิทธิภาพการระบายน้ําและเพิ่มสถานีสูบน้ําปรับปรุงตั้งแต่ต้นคลองถึงปลายคลองปัจจุบันสามารถดําเนินการไปแล้วประมาณกว่า90%และจากการที่ได้เร่งรัดให้ดําเนินการปรับปรุงคลองระบายดังกล่าวปัจจุบันสามารถระบายน้ําได้มากกว่า1000ลบ.ม./วินาที
"กระทรวงเกษตรฯพร้อมที่จะมาสร้างประโยชน์ให้กับพี่น้อง2อําเภอทั้งอําเภอควนเนียงและอําเภอรัตภูมิโดยใช้คลองภูมีเป็นตัวเชื่อมในการเก็บกักน้ําก่อนที่จะไหลลงสู่ทะเลสาบสงขลาจึงได้มอบหมายกรมชลประทานพิจารณาความเหมาะสมในการดําเนินโครงการซึ่งจะต้องดําเนินการให้เกิดความมีคุณค่ามากที่สุดจึงต้องมาขอความร่วมมือจากพี่น้องประชาชนทั้ง2อําเภอเพราะการทําโครงการต้องได้รับการสนับสนุนเพื่อไม่ให้เกิดปัญหาในอนาคตรวมถึงมาประชาสัมพันธ์ถึงประโยชน์ที่พี่น้องประชาชนจะได้รับจากการดําเนินการโครงการดังกล่าวด้วย"นายเฉลิมชัยกล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ ตรวจเยี่ยมกลุ่มเลี้ยงโค – กระบือหนองแก้วพัฒนา จ.ร้อยเอ็ด
วันเสาร์ที่ 31 ตุลาคม 2563
รัฐมนตรีเกษตรฯตรวจเยี่ยมกลุ่มเลี้ยงโค–กระบือหนองแก้วพัฒนาจ.ร้อยเอ็ด
รัฐมนตรีเกษตรฯตรวจเยี่ยมกลุ่มเลี้ยงโค–กระบือหนองแก้วพัฒนาจ.ร้อยเอ็ด
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังตรวจเยี่ยมกลุ่มผู้เลี้ยงโค–กระบือหนองแก้วพัฒนาตําบลหนองแก้วอําเภอเมืองจังหวัดร้อยเอ็ดว่ากลุ่มผู้เลี้ยงโค–กระบือหนองแก้วพัฒนาเลี้ยงโคขุน(โคกลางน้ํา)ส่งสหกรณ์การเกษตรหนองสูงมีสมาชิกจํานวน25รายโคขุนรวมจํานวน407ตัวและขุนโคโดยใช้อาหารสําเร็จรูปจากสหกรณ์การเกษตรหนองสูงมีการผลิตมันหมักยีสต์รวมทั้งมีการรวบรวมปุ๋ยมูลสัตว์จําหน่ายเป็นรายได้เพิ่มเติม
รมช.เกษตรฯกล่าวว่าวันนี้ได้ลงพื้นที่ชี้แจงโครงการส่งเสริมการเลี้ยงสัตว์และกิจการอื่นที่เกี่ยวเนื่อง(โคเนื้อสร้างชาติ)แก่พี่น้องประชาชนที่มาร่วมงานเพื่อเป็นทางเลือกในการประกอบอาชีพซึ่งได้รับความสนใจจากเกษตรกรเป็นอย่างมากอย่างไรก็ตามได้กําชับกับหน่วยงานที่เกี่ยวข้องให้เร่งทําความเข้าใจกับเกษตรกรโดยเฉพาะกรมปศุสัตว์เกษตรจังหวัดและธ.ก.ส.เพื่อให้เกษตรกรเข้าถึงแหล่งเงินทุนโดยมอบหมายให้ผู้ว่าราชการจังหวัดขับเคลื่อนโครงการซึ่งตนจะติดตามการดําเนินงานอย่างใกล้ชิด
โอกาสนี้รมช.เกษตรฯได้มอบสินเชื่อโครงการส่งเสริมการเลี้ยงสัตว์และกิจการที่เกี่ยวเนื่องให้กับกลุ่มวิสากิจชุมชนบ้านหนองตาดจํานวน3,000,000บาทและกลุ่มวิสากิจชุมชนบ้านเหล่างามจํานวน2,300,000บาทพร้อมมอบเวชภัณฑ์และเสบียงสัตว์ให้กับเกษตรกรทั้งนี้จ.ร้อยเอ็ดมีกลุ่มเกษตรกรเข้าร่วมโครงการและได้รับการอนุมัติสินเชื่อไปแล้วจํานวน6กลุ่มเป็นจํานวนเงิน16,300,000บาท
รัฐบาลไทย-ข่าวทำเนียบรัฐบาล-‘รมช.ประภัตร’ ลุยร้อยเอ็ด ส่งเสริมเลี้ยงสัตว์สร้างอาชีพ
วันเสาร์ที่ 31 ตุลาคม 2563
‘รมช.ประภัตร’ ลุยร้อยเอ็ด ส่งเสริมเลี้ยงสัตว์สร้างอาชีพ
‘รมช.ประภัตร’ ลุยร้อยเอ็ด ส่งเสริมเลี้ยงสัตว์สร้างอาชีพ ดัน 7 โครงการเสริมสร้างรายได้ พร้อมเร่งผลิตเมล็ดพันธุ์แจกผู้ประสบภัยหลังน้ําลด
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ติดตามการดําเนินงานขับเคลื่อนไทยไปด้วยกันในพื้นที่จ.ร้อยเอ็ดโดยตรวจเยี่ยมศูนย์เมล็ดพันธุ์ข้าวร้อยเอ็ดณที่ทําการกลุ่มผู้ผลิตเมล็ดพันธุ์ข้าวบ้านร่องคําต.ป่าสังข์อ.จตุรพักตรพิมานจากนั้นเดินทางไปยังกลุ่มวิสาหกิจชุมชนศูนย์ข้าวชุมชนบ้านโนนสวรรค์ต.ทุ่งหลวงอ.สุวรรณภูมิว่าจ.ร้อยเอ็ดเป็นแหล่งผลิตข้าวคุณภาพที่สําคัญซึ่งมีพื้นที่ปลูกข้าวทั้งหมด3,019,700ไร่เป็นข้าวเหนียว545,300ไร่ข้าวจ้าว4,100ไร่ข้าวขาวดอกมะลิ​105​ 2,440,400ไร่และข้าวตลาดเฉพาะ29,900ไร่โดยเฉพาะข้าวขาวดอกมะลิ​ 105​ในเขตทุ่งกุลาร้องไห้พื้นที่986,807ไร่เป็นแหล่งผลิตข้าวคุณภาพดีเป็นที่ต้องการของผู้บริโภคโดยในปี2563/64ศูนย์เมล็ดพันธุ์ข้าวร้อยเอ็ดมีเป้าหมายการผลิตเมล็ดพันธุ์3,500ตันแยกเป็นข้าวขาวดอกมะลิ​ 105​จํานวน3,300ตันข้าวกข6จํานวน200ตันมีกลุ่มผู้ผลิตเมล็ดพันธุ์จํานวน54กลุ่มเกษตรกร912รายพื้นที่14,043ไร่คาดการณ์ผลผลิตได้ตามเป้าหมาย
“เมล็ดพันธุ์ข้าวเป็นสิ่งสําคัญซึ่งนายกฯมีความเป็นห่วงและเน้นย้ําให้กรมการข้าวกระทรวงเกษตรฯเร่งผลิตเมล็ดพันธุ์ให้เพียงพอคุณภาพต้องดีเนื่องจากขณะนี้มีหลายจังหวัดที่ประสบภัยน้ําท่วมและสามารถลดต้นทุนตลอดจนเร่งศึกษาวิจัยเมล็ดพันธุ์ข้าวขาวดอกมะลิ105​เนื่องจากที่ผ่านมาไทยเสียแชมป์ข้าวขาวดอกมะลิ​ 105​ให้กับเวียดนามจึงต้องเร่งพัฒนาพันธุ์ข้าวขาวดอกมะลิ​ 105​ไทยให้ดียิ่งขึ้นอย่างไรก็ตามในช่วงที่ผ่านมามีหลายจังหวัดที่ประสบภัยน้ําท่วมพื้นที่การเกษตรได้รับความเสียหายกระทรวงเกษตรฯจึงได้มีการประชุมร่วมกันกับหน่วยงานในสังกัดเพื่อพิจารณาโครงการเสริมสร้างรายได้ให้แก่เกษตรกรในช่วงฤดูแล้งปี2563/2564อาทิการปลูกพืชใช้น้ําน้อย(ข้าวโพดเลี้ยงสัตว์ถั่วเขียว)การสนับสนุนการแปรรูปสินค้าเกษตรการส่งเสริมการเลี้ยงปลาดุก(ปลาตะเพียนขาว)การปลูกพืชอาหารสัตว์ และการเลี้ยงไก่พื้นเมือง(ไก่พื้นเมือง,เป็ดไข่,เป็ดเทศ)เป็นต้น” นายประภัตรกล่าว
ทั้งนี้กรมการข้าวโดยศูนย์เมล็ดพันธุ์ข้าวได้กําหนดรับซื้อข้าวขาวดอกมะลิ​ 105จากสมาชิกศูนย์ข้าวชุมชนในราคา20บาท/กก.จากเดิม15บาท/กก.ที่ความชื้น14%นอกจากนี้รมช.เกษตรฯยังได้ชี้แจงทําความเข้าใจในโครงการส่งเสริมการเลี้ยงสัตว์และกิจการอื่นที่เกี่ยวเนื่อง(โคขุนกู้วิกฤติโควิด19) เพื่อเป็นทางเลือกในการประกอบอาชีพโดยในจ.ร้อยเอ็ดมีกลุ่มเกษตรกรเข้าร่วมโครงการดังกล่าว และได้รับการอนุมัติสินเชื่อไปแล้วจํานวน6กลุ่มเป็นจํานวนเงิน16,300,000บาท
สําหรับเกษตรกรกลุ่มผู้ผลิตเมล็ดพันธุ์ข้าวบ้านร่องคําต.ป่าสังข์ทําหน้าที่ผลิตเมล็ดพันธุ์ข้าวให้กับศูนย์เมล็ดพันธุ์ข้าวร้อยเอ็ดเป็นกลุ่มเกษตรกรที่มีความเข้มแข็งในฤดูฝนปี2563มีพื้นที่การผลิตเมล็ดพันธุ์ข้าว515ไร่เป้าหมายการผลิต200ตันโดยสามารถผลิตเมล็พันธุ์ข้าวได้คุณภาพตามมาตรฐานของกรมการข้าวและตามเป้าหมายการผลิตในส่วนของกลุ่มวิสาหกิจชุมชนศูนย์ข้าวชุมชนบ้านโนนสวรรค์เป็นกลุ่มนาแปลงใหญ่ที่มีความเข้มแข็งมีพื้นที่3,000ไร่สมาชิก182รายดําเนินการโครงการต่างๆอาทิ โครงการเพิ่มศักยภาพการผลิตข้าวขาวดอกมะลิ​ 105​ทุ่งกุลาร้องไห้สู่มาตรฐานเกษตรอินทรีย์ภาคตะวันออกเฉียงเหนือโครงการจัดทําแปลงขยายพันธุ์ข้าวขาวดอกมะลิ105ของศูนย์เมล็ดพันธุ์ข้าวร้อยเอ็ดนอกจากนี้กลุ่มยังได้รับรองมาตรฐานการปฏิบัติทางการเกษตรที่ดีสําหรับข้าวหอมมะลิไทยอีกด้วย
รัฐบาลไทย-ข่าวทำเนียบรัฐบาล-​เอกอัครราชทูตแคนาดาประจำประเทศไทยเข้าเยี่ยมคารวะรัฐมนตรีว่าการกระทรวงทรัพยากรธรรมชาติ และสิ่งแวดล้อมเนื่องในวาระการเข้ารับตำแหน่งใหม่
วันพฤหัสบดีที่ 5 พฤศจิกายน 2563
​เอกอัครราชทูตแคนาดาประจําประเทศไทยเข้าเยี่ยมคารวะรัฐมนตรีว่าการกระทรวงทรัพยากรธรรมชาติ และสิ่งแวดล้อมเนื่องในวาระการเข้ารับตําแหน่งใหม่
​เอกอัครราชทูตแคนาดาประจําประเทศไทยเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อมเนื่องในวาระการเข้ารับตําแหน่งใหม่
วันที่ ๔ พฤศจิกายน ๒๕๖๓ เวลา ๑๕.๐๐ น. นางซาราห์ เทย์เลอร์ เอกอัครราชทูตแคนาดาเข้าเยี่ยมคารวะ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ โดยได้แลกเปลี่ยนนโยบายด้านทรัพยากรธรรมชาติและสิ่งแวดล้อม อาทิ การอนุรักษ์ทรัพยากรธรรมชาติภายหลังวิกฤต COVID-19 การจัดการป่าไม้ การเปลี่ยนแปลงสภาพภูมิอากาศ สนับสนุนทางวิชาการและผู้เชี่ยวชาญ และเทคโนโลยี (การจัดการไฟป่า การปกป้องทรัพยากรทางทะเล อาคารสีเขียว)
ทั้งนี้ เอกอัครราชทูตแคนาดาชื่นชมการจัดการพื้นที่ห้วยขาแข้ง โดยเฉพาะการเพิ่มขึ้นของเสือโคร่ง และขอให้ประเทศไทยสนับสนุนการจัดทํา FTA ASEAN-Canada
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้เชิญชวนให้เยือนอุทยานแห่งชาติทางทะเลของไทย
รัฐบาลไทย-ข่าวทำเนียบรัฐบาล-​ทส.ประชุมคกก.ทะเลแห่งชาติ เผยทรัพยากรทางทะเลและชายฝั่งต้องดูแลจริงจัง
วันพฤหัสบดีที่ 5 พฤศจิกายน 2563
​ทส.ประชุมคกก.ทะเลแห่งชาติ เผยทรัพยากรทางทะเลและชายฝั่งต้องดูแลจริงจัง
​ทส.ประชุมคกก.ทะเลแห่งชาติ เผยทรัพยากรทางทะเลและชายฝั่งต้องดูแลจริงจัง
วันนี้ (4 พ.ย. 63) เวลา 10.45 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2563 เพื่อหารือแนวทางการบริหารจัดการทรัพยากรทางทะเลและชายฝั่ง โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะกรรมการฯ เข้าร่วมการประชุมฯ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
ในการประชุมคณะกรรมการฯ ได้พิจารณาให้ความเห็นชอบร่างรายงานสถานการณ์ทรัพยากรทางทะเลและชายฝั่ง และการกัดเซาะชายฝั่งของประเทศไทย พ.ศ. 2562 พร้อมผลักดันการออกกฎหมายลําดับรอง ภายใต้พระราชบัญญัติส่งเสริมการบริหารจัดการทรัพยากรทางทะเลและชายฝั่ง พ.ศ. 2558 ตามมาตรา 21 ร่างกฎกระทรวงกําหนดเขตพื้นที่ใช้มาตรการในการป้องกันการกัดเซาะชายฝั่ง ทั้ง 2 พื้นที่ ได้แก่ ตําบลชุมโค อําเภอปะทิว จังหวัดชุมพร และพื้นที่ตําบลลําแก่น ตําบลท้ายเหมือง ตําบลนาเตย อําเภอท้ายเหมือง และตําบลโคกกลอย อําเภอตะกั่วทุ่ง จังหวัดพังงา รวมถึงการกําหนดพื้นที่ป่าชายเลน 4 พื้นที่ ในจังหวัดเพชรบุรี ชลบุรี สุราษฎร์ธานี และปัตตานี เป็นพื้นที่ป่าชายเลนอนุรักษ์ ตามมาตรา 18 และกําหนดมาตรการคุ้มครองตามมาตรา 23 ทั้งนี้ ที่ประชุมฯ ยังได้ติดตามความคืบหน้าผลการดําเนินงานโครงการนําร่องการใช้ขาแท่นหลุมผลิตปิโตรเลียมจํานวน 7 ขาแท่นไปวางเป็นปะการังเทียม เพื่อการอนุรักษ์ทรัพยากรทางทะเลและชายฝั่ง การดําเนินงานโครงการจัดทําระบบฐานข้อมูลทรัพยากรป่าชายเลน ที่ได้ร่วมมือกับ GISTDA ในการจําแนกเขตการใช้ประโยชน์ที่ดินป่าชายเลนด้วยภาพถ่ายดาวเทียมความละเอียดสูง และการประกาศใช้กฎหมายลําดับรองที่เกี่ยวข้องตามมติคณะกรรมการฯ ที่ผ่านมา
นายวราวุธ ศิลปอาชา กล่าวว่า สถานการณ์ภาพรวมปี 2562 ยังคงต้องการการดูแลและป้องกันอย่างใกล้ชิด และเพิ่มความเข้มข้นในการดําเนินการให้มากขึ้น สําหรับการขับเคลื่อนการดําเนินงานของทุกภาคส่วน ได้กําชับหน่วยงานที่เกี่ยวข้องให้ดําเนินงานตามมติของคณะกรรมการฯ อย่างเคร่งครัด และต้องสร้างสมดุลระหว่างการอนุรักษ์และการใช้ประโยชน์ ซึ่งขอให้เห็นประโยชน์ของพี่น้องประชาชนเป็นสําคัญ ไม่สร้างผลกระทบภายหลัง และส่งเสริมการมีส่วนร่วมของประชาชนในทุกขั้นตอน รวมถึงประชาสัมพันธ์สร้างความตระหนักให้กับพี่น้องประชาชนและนักท่องเที่ยวให้เห็นความสําคัญและเข้ามามีส่วนร่วมในการอนุรักษ์ ฟื้นฟู และป้องกันรักษาทรัพยากรทางทะเลและชายฝั่งให้คงอยู่อย่างสมบูรณ์และสมดุลต่อไป
รัฐบาลไทย-ข่าวทำเนียบรัฐบาล-​รมว.ทส. เปิดศูนย์การแก้ไขปัญหามลพิษทางอากาศเตรียมรับมือสถานการณ์ฝุ่นละออง PM2.5 ในช่วงวิกฤต
วันพฤหัสบดีที่ 5 พฤศจิกายน 2563
​รมว.ทส. เปิดศูนย์การแก้ไขปัญหามลพิษทางอากาศเตรียมรับมือสถานการณ์ฝุ่นละออง PM2.5 ในช่วงวิกฤต
​รมว.ทส. เปิดศูนย์การแก้ไขปัญหามลพิษทางอากาศเตรียมรับมือสถานการณ์ฝุ่นละออง PM2.5 ในช่วงวิกฤต
วันนี้ (4 พ.ย. 63) เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดศูนย์แก้ไขปัญหามลพิษทางอากาศ พร้อมทั้งแถลงข่าวการดําเนินงานของศูนย์ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยผู้บริหารทส. เข้าร่วมงาน ณ ศูนย์แก้ไขปัญหามลพิษทางอากาศ ที่ตั้งอยู่ในห้องประชุม 302 อาคารกระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา เปิดเผยว่า ศูนย์แก้ไขปัญหามลพิษทางอากาศ เป็นกลไกหนึ่งภายใต้คณะอนุกรรมการสื่อสารการแก้ไขปัญหามลพิษทางอากาศที่มีปลัดสํานักนายกรัฐมนตรีเป็นประธาน มีหน้าที่ในการติดตามตรวจสอบเฝ้าระวังรวบรวมข้อมูลของเครือข่ายจากสถานีตรวจวัดคุณภาพอากาศที่ตรวจวัดตามวิธีมาตรฐานและรายงานสู่สาธารณะ ติดตามข้อมูลข่าวสารที่เกี่ยวข้อง อาทิ ปริมาณการจราจรสภาพอุตุนิยมวิทยา คุณภาพอากาศของหน่วยงานที่เกี่ยวข้อง พิกัดจุดความร้อนในพื้นที่ป่า การประเมินและรายงานปริมาณฝุ่นละออง PM2.5 เชิงพื้นที่โดยใช้ภาพถ่ายดาวเทียม เป็นต้น ซึ่งจะมีการแจ้งเตือนประชาชนโดยประยุกต์ใช้เทคโนโลยีในการพยากรณ์ล่วงหน้า 3 วัน เพื่อให้ประชาชนในพื้นที่เตรียมความพร้อมและป้องกันผลกระทบต่อสุขภาพ รวมถึงการบูรณาการการดําเนินงานร่วมกับหน่วยงานที่เกี่ยวข้องในการแก้ไขปัญหาฝุ่นละอองภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” ในรูปแบบ War Room ซึ่งเมื่อเกิดสถานการณ์หน่วยงานที่เกี่ยวข้องจะต้องมีการยกระดับการดําเนินงานอย่างเข้มงวด เพื่อให้สถานการณ์กลับสู่สภาวะปกติโดยเร็ว
รัฐบาลไทย-ข่าวทำเนียบรัฐบาล-‘จับกัง1’ห่วงลูกจ้างเมียนมาถูกเครื่องจักรทับนิ้ว ที่ชลบุรี สั่ง กสร.ตรวจเข้มสถานประกอบการ ลดอัตราการประสบอันตรายจากการทำงาน
วันพฤหัสบดีที่ 5 พฤศจิกายน 2563
‘จับกัง1’ห่วงลูกจ้างเมียนมาถูกเครื่องจักรทับนิ้ว ที่ชลบุรี สั่ง กสร.ตรวจเข้มสถานประกอบการ ลดอัตราการประสบอันตรายจากการทํางาน
รัฐมนตรีว่าการกระทรวงแรงงาน ห่วงใยลูกจ้างเมียนมาบาดเจ็บจากอุบัติเหตุเครื่องจักรทับนิ้วหัวแม่มือข้างขวาขาดที่จังหวัดชลบุรี สั่ง กสร.ตรวจเข้มสถานประกอบการลดอัตราการประสบอันตรายจากการทํางานลงพื้นที่ตรวจเข้มสถานประกอบการ กําชับให้ปฏิบัติตามหลักเกณฑ์ วิธีก
เมื่อวันที่ 5 พฤศจิกายน 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่มีตัวแทนมูลนิธิเครือข่ายส่งเสริมคุณภาพชีวิตแรงงาน ได้พาลูกจ้างชื่อ นายบิวมิม สัญชาติเมียนมา ลูกจ้างบริษัทแห่งหนึ่งประกอบกิจการทําชิ้นส่วนยานยนต์อยู่ที่ ต.หนองบอนแดง อ.บ้านบึง ชลบุรี ประสบอันตรายจากการทํางานถูกเครื่องปั๊มโลหะทับมือขวา ทําให้นิ้วหัวแม่มือขาด ต้องการให้นายจ้างช่วยเหลือค่าชดเชยกรณีสูญเสียอวัยวะและค่าจ้างระหว่างการรักษา ว่า รัฐบาล ภายใต้การนําของพล.อ.ประยุทธ์ จันทร์โอชา ท่านนายกรัฐมนตรี มีความห่วงใยลูกจ้างที่ประสบอันตรายจากการทํางาน กรณีนี้แม้ว่าจะเป็นแรงงานต่างด้าวที่บาดเจ็บ จะต้องได้รับการดูแลคุ้มครองตามหลักสิทธิมนุษยชน โดยเฉพาะประกันสังคมจะให้ความคุ้มครองเหมือนกับแรงงานไทย
นายสุชาติกล่าวต่อว่า ผมได้สั่งการให้หน่วยงานในสังกัดกระทรวงแรงงานในพื้นที่ที่รับผิดชอบเข้าไปดูแลช่วยเหลือเพื่อให้ญาติของลูกจ้างที่ประสบอันตรายจากการทํางานได้รับสิทธิประโยชน์คุ้มครองตามขั้นตอนของกฎหมาย ซึ่งจากการตรวจสอบของสํานักงานประกันสังคมจังหวัดชลบุรี พบว่า บริษัทได้ขึ้นทะเบียนประกันสังคมและลูกจ้างได้เข้าทํางานเมื่อวันที่ 21 มกราคม 2563 ตําแหน่ง พนักงานเจียร์เหล็ก ได้รับค่าจ้างรายวันๆ ละ 336 บาท เมื่อวันที่ 15 ก.ค. 2563 เวลา 13.20 น. เกิดเหตุถูกเครื่องจักรทับนิ้วหัวแม่มือข้างขวาขาด แต่ลูกจ้างไม่มีชื่อขึ้นทะเบียนเป็นผู้ประกันตน เนื่องจากใบอนุญาตทํางานยังไม่มีการยื่นเปลี่ยนแปลงนายจ้างเป็นบริษัทดังกล่าว จึงเป็นกรณีนอกกองทุนเงินทดแทน ทั้งนี้ สํานักงานประกันสังคมจังหวัดชลบุรีและหน่วยงานสังกัดกระทรวงแรงงานจังหวัดชลบุรี ได้ออกตรวจบริษัทฯ พบตัวแทนนายจ้างได้ให้ข้อเท็จจริงตรงตามที่ลูกจ้างแจ้ง จึงได้เชิญพบเพื่อให้นายจ้างเข้าพบพนักงานเจ้าหน้าที่อีกครั้งในวันที่ 11 พฤศจิกายนนี้ และจะออกคําสั่งพนักงานเจ้าหน้าที่ เรื่องเงินทดแทนต่อไป
“ผมได้กําชับให้อธิบดีกรมสวัสดิการและคุ้มครองแรงงานสั่งการให้เจ้าหน้าที่สํานักงานสวัสดิการและคุ้มครองแรงงานจังหวัดทุกจังหวัด ลงพื้นที่ตรวจเข้มสถานประกอบการ เพื่อกําชับให้เจ้าหน้าที่ความปลอดภัยในการทํางานให้ดําเนินการด้านความปลอดภัยในสถานประกอบกิจการตามหลักเกณฑ์ วิธีการ และเงื่อนไขที่กําหนดในกฎกระทรวงกําหนดมาตรฐานการบริหารและการจัดการด้านความปลอดภัย อาชีวอนามัยและสภาพแวดล้อมในการทํางาน พ.ศ.2549 เพื่อลดอัตราการประสบอันตรายจากการทํางานของลูกจ้างในสถานประกอบการ ”
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมมาตรการรับมือสถานการณ์หมอกควัน PM 2.5
วันพฤหัสบดีที่ 5 พฤศจิกายน 2563
กระทรวงเกษตรฯ เตรียมมาตรการรับมือสถานการณ์หมอกควัน PM 2.5
กระทรวงเกษตรฯ เตรียมมาตรการรับมือสถานการณ์หมอกควัน PM 2.5 เน้นป้องกัน ยับยั้ง แก้ไข และฟื้นฟู
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมคณะทํางานป้องกันและเฝ้าระวังการเผาเศษซากพืช หรือวัชพืชและเศษวัสดุทางการเกษตรในพื้นที่การเกษตร ครั้งที่ 3/2563 ณ ห้องประชุมกระทรวงเกษตรและสหกรณ์ ว่า จากสถานการณ์ฝุ่น PM 2.5 ที่มักทวีความรุนแรงในช่วงเดือนธันวาคม - เดือนมีนาคม ของทุกปี ซึ่งมีสาเหตุมาจากหลายปัจจัย โดยเฉพาะการเผาเศษซากพืชหรือวัชพืชและเศษวัสดุทางการเกษตรในพื้นที่การเกษตร ทั้งนี้ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มีความเป็นห่วงถึงสถานการณ์ปัญหาหมอกควันที่จะเกิดขึ้นในช่วงเวลาดังกล่าวเป็นประจําทุกปี จึงได้สั่งการให้ทุกหน่วยงานในสังกัดของกระทรวงเกษตรฯ ร่วมบูรณาการวางแผนป้องกันและแก้ไขปัญหาการเผาในพื้นที่เกษตรกรรม ตลอดจนสร้างการรับรู้ให้กับพี่น้องเกษตรกรในการนําเอาเศษซากพืช หรือวัชพืชและเศษวัสดุทางการเกษตรมาใช้ประโยชน์ด้านอื่นแทนการเผา
“สําหรับแผนการป้องกันและแก้ไขปัญหาการเผาในพื้นที่เกษตรกรรมนั้น กระทรวงเกษตรฯ ได้เริ่มดําเนินงานในเบื้องต้นแล้ว แต่จะเข้มข้นขึ้นตั้งแต่ 1 ธันวาคม 2563 - 31 พฤษภาคม 2564 มีพื้นที่เป้าหมายนําร่อง 9 จังหวัดภาคเหนือ ได้แก่ เชียงราย เชียงใหม่ ลําพูน ลําปาง แพร่ น่าน พะเยา แม่ฮ่องสอน และตาก โดยเห็นชอบมาตราการแก้ไขปัญหาการเผาในพื้นที่เกษตรกรรม 3 มาตราการ ดังนี้ มาตราการที่ 1 การป้องกัน ด้วยการรณรงค์ ประชาสัมพันธ์สร้างการรับรู้แก่เกษตรกร ผ่านโครงการต่าง ๆ ของหน่วยงานในสังกัดกระทรวงเกษตรฯ และยังต้องเน้นการป้องกันและเฝ้าระวังในพื้นที่เสี่ยง มาตราการที่ 2 การยับยั้ง โดยให้ทุกหน่วยงานในสังกัดกระทรวงเกษตรฯ สนับสนุนข้อมูลและอุปกรณ์ต่าง ๆ รวมถึงประสานการปฏิบัติงานร่วมกับศูนย์อํานวยการฯ ระดับจังหวัด ซึ่งอยู่ระหว่างการจัดตั้ง รวมทั้งการบังคับใช้กฎหมายอย่างเคร่งครัดในช่วงเวลาห้ามเผา และมาตราการที่ 3 การแก้ไข/ฟื้นฟู ลดการกระจายตัวของปัญหาฝุ่นละอองที่ฟุ้งกระจายในอากาศ โดยให้หน่วยงานในสังกัดของกระทรวงเกษตรฯ อาทิ กรมฝนหลวงและการบินเกษตร กรมชลประทาน และหน่วยงานอื่น ๆ ที่เกี่ยวข้อง สนับสนุนในด้านการใช้น้ําเพื่อลดการฟุ้งกระจายของหมอกควัน PM 2.5 ตลอดจนกระทรวงเกษตรฯ จะร่วมถอดบทเรียนเหตุการณ์ไฟป่าหมอกควัน เพื่อทบทวนแผนการปฏิบัติการให้มีประสิทธิภาพยิ่งขึ้นในปีต่อไป” ดร.ทองเปลว กล่าว
ทั้งนี้ คณะทํางานป้องกันและเฝ้าระวังการเผาเศษซากพืช หรือวัชพืชและเศษวัสดุทางการเกษตรในพื้นที่การเกษตร ได้มีมติรับร่างแผนการป้องกันและแก้ไขปัญหาการเผาในพื้นที่เกษตรกรรม ประจําปี 2564 และยังมอบหมายให้ทุกหน่วยงานในสังกัดของกระทรวงเกษตรฯ ที่เกี่ยวข้อง กลับไปทบทวนแผนปฏิบัติการและรายละเอียดต่าง ๆ ตามภารกิจที่หน่วยงานรับผิดชอบ เพื่อให้แผนการป้องกันและแก้ไขปัญหาการเผาในพื้นที่เกษตรกรรม เป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-รมว.ทส.​ ร่วมคณะรองนายกรัฐมนตรี​ "พลเอก​ ประวิตร" ลงพื้นที่ตรวจราชการ​และประชุมหัวหน้าส่วนราชการในจังหวัดภูเก็ต
วันพฤหัสบดีที่ 5 พฤศจิกายน 2563
รมว.ทส.​ ร่วมคณะรองนายกรัฐมนตรี​ "พลเอก​ ประวิตร" ลงพื้นที่ตรวจราชการ​และประชุมหัวหน้าส่วนราชการในจังหวัดภูเก็ต
รมว.ทส.​ ร่วมคณะรองนายกรัฐมนตรี​ "พลเอก​ ประวิตร" ลงพื้นที่ตรวจราชการ​และประชุมหัวหน้าส่วนราชการในจังหวัดภูเก็ต
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.)​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหารระดับสูง​ หัวหน้าหน่วยงานในสังกัด​ที่เกี่ยวข้อง ร่วมให้การต้อนรับ​ พลเอก ประวิตร​ วงษ์สุวรรณ​ รองนายกรัฐมนตรี​และคณะ​ ในโอกาสลงพื้นที่จังหวัดภูเก็ต​ เป็นประธานการประชุมติดตามผลการดําเนินงานของหน่วยงานต่าง​ ๆ​ เพื่อรองรับการขยายตัวของจังหวัด​ภูเก็ต อาทิ​ การแก้ไขปัญหาการขาดแคลนน้ํา​เพื่อการอุปโภคบริโภค การขับเคลื่อนแผนการบริหารจัดการน้ํา​ และโครงการอินเทอร์เน็ตความเร็วสูง​ สมาร์ท​ ซิตี้​ เป็นต้น​ โดยมี​ รัฐมนตรีช่วยว่าการกระทรวงแรงงาน​ ( ศ.ดร.นฤมล ภิญโญสินวัฒน์) เลขาธิการสํานักงานทรัพยากรน้ําแห่งชาติ​ ผู้ว่าราชการจังหวัดภูเก็ต​ และหน่วยงานที่เกี่ยวข้อง​เข้าร่วมประชุม​ เมื่อวันที่ 2​ พฤศจิกายน​ 2563 ณ​ ห้องประชุม​ศาลากลางจังหวัดภูเก็ต
ทั้งนี้​ ในการประชุม​ดังกล่าว กระทรวงทรัพยากรธรรมชาติ​และสิ่งแวดล้อม​ ได้รายงานสรุปสถานการณ์ทรัพยากรธรรมชาติและสิ่งแวดล้อม​ในพื้นที่กลุ่มจังหวัดภาคใต้อันดามัน​ ให้คณะรองนายกรัฐมนตรีได้​รับทราบความคืบหน้าและผลการดําเนินงาน​ ต่าง​ ๆ​ ในโอกาสนี้ด้วย
หลังจากนั้น​ เวลา​ประมาณ​ 11.00​ น.​ รมว.ทส.​ ได้ร่วมกับคณะรองนายกรัฐมนตรี​ เดินทางไปยังอาคารยิมเนเซี่ยมนครภูเก็ต​ 4,000​ ที่นั่ง​ ร่วมพิธีเปิด​งาน​ "กระทรวงแรงงานพบประชาชน​ @Phuket" พร้อมเยี่ยมชมบูธนิทรรศการโครงการส่งเสริมการจ้างงานใหม่​ฯ​ นัดพบแรงงานฯ​ (Phuket​ Job Fair)​ ฯลฯ​ จากนั้น​ ได้เดินทางต่อไปยัง​การประปาส่วนภูมิภาคสาขาภูเก็ต เพื่อร่วมรับฟังแนวทางการผลิตน้ําจืดจากทะเล​ จากบริษัท​ อาร์ อี​ คิว​ วอเตอร์ เซอร์วิส​ และโครงการผลิตน้ําจืดจากทะเลของการประปาส่วนภูมิภาค​ อีกด้วย
รัฐบาลไทย-ข่าวทำเนียบรัฐบาล-พม. ร่วมประชุมเจ้าหน้าที่อาวุโสสำหรับคณะมนตรีประชาคมสังคมและวัฒนธรรมอาเซียน ครั้งที่ 29
วันพฤหัสบดีที่ 5 พฤศจิกายน 2563
พม. ร่วมประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ครั้งที่ 29
พม. ร่วมประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ครั้งที่ 29
วันนี้ (5 พ.ย. 63) เวลา 10.15 น. ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ให้ปฏิบัติหน้าที่หัวหน้าคณะผู้แทนไทยในระดับเจ้าหน้าที่อาวุโส พร้อมด้วยนายอรรคพงษ์ ศรีสุบัติ รักษาการในตําแหน่งผู้เชี่ยวชาญเฉพาะด้านพัฒนาสังคม นางศิริลักษณ์ มีมาก ผู้เชี่ยวชาญเฉพาะด้านผู้สูงอายุ นางสาววิมลรัตน์ รัชชุกูล ผู้อํานวยการกองการต่างประเทศ และผู้แทนหน่วยงานภายใต้ประชาคมสังคมและวัฒนธรรมอาเซียนของประเทศไทยที่เกี่ยวข้อง เข้าร่วมการประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียนครั้งที่ 29 (29th Meeting of Senior Officials Committee for the ASEAN Socio-Cultural Community: SOCA) ผ่านระบบการประชุมทางไกล (Video Conference) โดยมีผู้เข้าร่วมประชุมออนไลน์จากประเทศสมาชิกอาเซียน ประกอบด้วย หัวหน้าเจ้าหน้าที่อาวุโสสําหรับประชาคมสังคมและวัฒนธรรมอาเซียน (SOCA Leaders) และผู้มีส่วนเกี่ยวข้อง ซึ่งจัดขึ้นโดยกระทรวงแรงงาน คนพิการ และกิจการสังคม สาธารณรัฐสังคมนิยมเวียดนาม ภายใต้การเป็นประธานอาเซียนในปี 2563 ร่วมกับสํานักเลขาธิการอาเซียน
นางสาวสราญภัทร กล่าวว่า การประชุม SOCA ครั้งนี้ มีระเบียบวาระสําคัญในการรายงานความก้าวหน้า การดําเนินการตามแผนงานหลัก ตลอดจนเอกสารผลลัพธ์สําคัญที่จะมีการรับรองโดยคณะมนตรีประชาคมสังคมและวัฒนธรรมอาเซียน ก่อนเสนอต่อการประชุมสุดยอดอาเซียน ครั้งที่ 37 ภายใต้การเป็นประธานอาเซียนของเวียดนาม ในปี 2563 การรับทราบรายงานการประเมินผลครึ่งแผนของประชาคมสังคมและวัฒนธรรมอาเซียน การดําเนินงานข้ามสาขาและข้ามเสาของประชาคมสังคมและวัฒนธรรมอาเซียน โดยการประชุม SOCA ครั้งที่ 30 จะกําหนดจัดขึ้นในปี 2564 ณ ประเทศบรูไนดารุสซาลาม
รัฐบาลไทย-ข่าวทำเนียบรัฐบาล-กระทรวงแรงงาน เพิ่มช่องทางร่วมโครงการ Co-Payment ผ่านโมบายแอปพลิเคชันจ้างงานเด็กจบใหม่ แนะยื่นเอกสารครบ-อนุมัติไว
วันพฤหัสบดีที่ 5 พฤศจิกายน 2563
กระทรวงแรงงาน เพิ่มช่องทางร่วมโครงการ Co-Payment ผ่านโมบายแอปพลิเคชันจ้างงานเด็กจบใหม่ แนะยื่นเอกสารครบ-อนุมัติไว
นายสุชาติ ชมกลิ่น รัฐมนตรีว่าการกระทรวงแรงงาน เผยความคืบหน้า โครงการส่งเสริมการจ้างงานใหม่สําหรับผู้จบการศึกษาใหม่ โดยภาครัฐและเอกชน (Co – payment) ว่ายังมีตําแหน่งงานเป็นจํานวนมากพร้อมรองรับ
จากข้อมูลวันที่ 1 ตุลาคม 2563 – วันที่ 4 พฤศจิกายน 2563 มีนายจ้าง/สถานประกอบการ เข้าร่วมโครงการ 4,414 ราย อัตรา ตําแหน่งที่ประกาศรับสมัคร 82,767 อัตรา แยกตามวุฒิการศึกษา ระดับปริญญาตรี 43,973 อัตรา ประกาศนียบัตรวิชาชีพชั้นสูง (ปวส.) 10,125 อัตรา ประกาศนียบัตรวิชาชีพ (ปวช.) 8,585 อัตรา มัธยมศึกษาตอนปลาย (ม.6) 19,993 อัตรา และอนุปริญญา 91 อัตรา มีผู้จบการศึกษาใหม่ลงทะเบียนเข้าร่วมโครงการ 53,650 คน แยกตามวุฒิการศึกษา ระดับปริญญาตรี 46,044 คน ประกาศนียบัตรวิชาชีพชั้นสูง (ปวส.) 4,261 คน ประกาศนียบัตรวิชาชีพ (ปวช.) 1,177 คน มัธยมศึกษาตอนปลาย (ม.6) 1,639 คน และอนุปริญญา 529 คน ผ่านการอนุมัติเข้าร่วมโครงการ 2,156 คน
นายสุชาติฯ กล่าวว่า กระทรวงแรงงาน มุ่งหวังส่งเสริมการจ้างงานคนรุ่นใหม่ และผู้ไม่เคยเข้าสู่ตลาดแรงงานให้มีงานทํา ตามนโยบายเร่งด่วนของรัฐบาล โดยการนําของพล.อ.ประยุทธ์ จันทร์โอชา นายกรัฐมนตรี จนเกิดเป็นโครงการส่งเสริมการจ้างงานใหม่สําหรับผู้จบการศึกษาใหม่ โดยภาครัฐและเอกชน (Co – payment) ซึ่งที่ผ่านมามีนายจ้าง/สถานประกอบการ และนักศึกษาจบใหม่ให้ความสนใจเป็นจํานวนมาก เกี่ยวกับเรื่องนี้ กระทรวงแรงงานได้เพิ่มช่องทางสมัครร่วมโครงการฯผ่านทางโมบายแอปพลิเคชันจ้างงานเด็กจบใหม่ อีกหนึ่งช่องทาง เพื่ออํานวยความสะดวกแก่ผู้สนใจเข้าร่วม อีกทั้งยังมอบหมายให้สํานักงานจัดหางานจังหวัดทั่วประเทศและสํานักงานจัดหางานกรุงเทพมหานคร พื้นที่ 1- 10 สังกัดกรมการจัดหางาน เร่งติดตามความคืบหน้า รวมทั้งประชาสัมพันธ์ช่องทางและวิธีการร่วมโครงการฯที่ถูกต้อง แก่นายจ้าง/สถานประกอบการและผู้จบการศึกษาใหม่ที่มีคุณสมบัติเข้าเงื่อนไข ให้สามารถเข้าร่วมโครงการฯโดยเร็วที่สุด
ด้านนายสุชาติ พรชัยวิเศษกุล อธิบดีกรมการจัดหางาน เปิดเผยว่า ขณะนี้รัฐบาลได้มีการจ่ายเงินอุดหนุนประจําเดือน ต.ค. 63 ครั้งที่ 1 ไปแล้ว จํานวน 3,178,163.81 บาท ให้แก่ลูกจ้างตามโครงการฯ ทั้งสิ้น 526 ราย แบ่งตามภูมิภาคดังนี้ ภาคกลาง 281 ราย ภาคเหนือ 69 ราย ภาคตะวันออกเฉียงเหนือ 67 ราย ภาคใต้ 59 ราย ภาคตะวันออก 27 ราย และภาคตะวันตก 23 ราย (ข้อมูล ณ วันที่ 4 พฤศจิกายน 2563) และจะมีการจ่ายเงินอุดหนุนของเดือน ต.ค. 63 ครั้งที่ 2 ในสัปดาห์หน้า ซึ่งหากลูกจ้างท่านใดยังไม่รับเงินให้แจ้งมาที่กรมการจัดหางานได้ พร้อมแนะนํา ผู้สนใจเข้าร่วมโครงการศึกษาขั้นตอนการลงทะเบียนผ่านคลิปวีดีโอ หรืออ่านคู่มือสําหรับผู้ประกอบการและผู้จบการศึกษาใหม่ก่อนเริ่มลงทะเบียน ซึ่งมีวิธีใช้งานระบบและเอกสารที่ต้องใช้เพื่อเข้าร่วมโครงการแจ้งไว้อย่างละเอียด บนหน้าเว็บไซต์ www.จ้างงานเด็กจบใหม่.com และโมบายแอปพลิเคชัน จ้างงานเด็กจบใหม่
รัฐบาลไทย-ข่าวทำเนียบรัฐบาล-ความร่วมมือด้านทรัพยากรน้ำภายใต้กรอบความร่วมมือแม่โขง – ล้านช้าง
วันพฤหัสบดีที่ 5 พฤศจิกายน 2563
ความร่วมมือด้านทรัพยากรน้ําภายใต้กรอบความร่วมมือแม่โขง – ล้านช้าง
วันพฤหัสบดีที่ 5 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบข้อตกลงกลุ่มประเทศแม่โขง-ล้านช้าง ว่าด้วยเรื่องการแลกเปลี่ยนข้อมูลสารสนเทศด้านน้ํา เพื่อส่งเสริมความร่วมมือและบรรเทาปัญหาอุทกภัยและภัยพิบัติของประเทศในแถบแม่น้ําโขง โดยคณะทํางานร่วมสาขาทรัพยากรน้ําของประเทศจีน จะส่งข้อมูลของฝนและระดับน้ําของแม่น้ําล้านช้าง ให้กับคณะทํางานของประเทศสมาชิก 5 ประเทศ คือ ไทย กัมพูชา สปป.ลาว เมียนมา และเวียดนาม นอกจากนี้ ยังเห็นชอบสนับสนุนการสร้างแพลตฟอร์มการแบ่งปันและใช้ข้อมูลที่เกี่ยวข้องกับน้ํา ความรู้ ประสบการณ์ และเทคโนโลยีระหว่างประเทศสมาชิก ตอบสนองต่อความท้าทายที่เกี่ยวข้องกับน้ําอย่างทันท่วงทีและประเมินสถานการณ์เพื่อป้องกันภัยพิบัติต่าง ๆ ที่อาจเกิดขึ้นได้อย่างมีประสิทธิภาพ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-'พลเอก​ ประวิตร'​ เปิดโครงเก็บขยะชายหาด​ ทส.​ พร้อมนำคณะฯ​ ร่วมกิจกรรมปล่อยเต่า​ทะเล​ และเก็บขยะชายหาด​ในพื้นที่อุทยานแห่งชาติสิรินาถ​ จ.ภูเก็ต
วันพฤหัสบดีที่ 5 พฤศจิกายน 2563
'พลเอก​ ประวิตร'​ เปิดโครงเก็บขยะชายหาด​ ทส.​ พร้อมนําคณะฯ​ ร่วมกิจกรรมปล่อยเต่า​ทะเล​ และเก็บขยะชายหาด​ในพื้นที่อุทยานแห่งชาติสิรินาถ​ จ.ภูเก็ต
'พลเอก​ ประวิตร'​ เปิดโครงเก็บขยะชายหาด​ ทส.​ พร้อมนําคณะฯ​ ร่วมกิจกรรมปล่อยเต่า​ทะเล​ และเก็บขยะชายหาด​ในพื้นที่อุทยานแห่งชาติสิรินาถ​ จ.ภูเก็ต
'พลเอก​ ประวิตร'​ เปิดโครงเก็บขยะชายหาด​ ทส.​ พร้อมนําคณะฯ​ ร่วมกิจกรรมปล่อยเต่า​ทะเล​ และเก็บขยะชายหาด​ในพื้นที่อุทยานแห่งชาติสิรินาถ​ จ.ภูเก็ต
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย​ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ และคณะผู้บริหารกระทรวงฯ​ ให้การต้อนรับ​ พลเอก​ ประวิตร วงษ์สุวรรณ รองนายกรัฐมนตรีและคณะ ในโอกาสเป็นประธานในพิธีเปิดโครงการเก็บขยะชายหาด​ พร้อมมอบโล่เกียรติคุณให้แก่ผู้ที่ให้ความร่วมมือในการอนุรักษ์เต่าทะเล และมอบเงินรางวัลให้แก่ผู้แจ้งเบาะแสการขึ้นวางไข่ของเต่าทะเล รวมทั้งได้พบปะพูดคุยกับประชาชน​ เด็กและเยาวชน​ที่มาร่วมกิจกรรม นอกจากนี้​ ได้ร่วมปลูกต้นจิกทะเล​ เยี่ยมชมนิทรรศการการอนุรักษ์เต่าทะเล​ และ​ร่วมกิจกรรมปล่อยเต่าทะเล​ (เต่าตนุ)​ จํานวน​ 9​ ตัว​ บริเวณชายหาดในยาง​ อีกทั้ง​ ได้นํารัฐมนตรีฯ​ คณะผู้บริหาร​ และผู้ร่วมกิจกรรมเดินเก็บขยะบริเวณชายหาด โดยมี​ หน่วยงานภาครัฐ​ ภาคเอกชน เจ้าหน้าที่ในสังกัดกระทรวงฯ​ และประชาชนในพื้นที่เข้าร่วมกิจกรรมกว่า 600 คน เมื่อวันที่ 2 พ.ย.63 ​ณ สถาบันประชารัฐพิทักษ์ทะเล อุทยานแห่งชาติสิรินาถ จังหวัดภูเก็ต
รมว.ทส. กล่าวว่า ปัจจุบันปัญหาขยะมูลฝอยเป็นปัญหาที่ทุกฝ่ายที่เกี่ยวข้อง ต้องให้ความสําคัญและให้ความร่วมมือในการแก้ไข​ เพราะนับวันจะทวีความรุนแรงมากยิ่งขึ้น​ ก่อให้เกิดผลกระทบต่อประชาชนและสิ่งแวดล้อมทั้งทางตรงและทางอ้อม อีกทั้งในปัจจุบันเต่าทะเลมีจํานวนลดลงจนมีแนวโน้มว่าจะสูญพันธุ์ สาเหตุที่ทําให้เต่าทะเลลดลงมีสาเหตุสําคัญ คือแหล่งที่อยู่อาศัย แหล่งอาหาร และแหล่งวางไข่ เสื่อมโทรมหรือถูกคุกคาม โดยเฉพาะอย่างยิ่งถุงพลาสติกที่มีลักษณะคล้ายแมงกะพรุน ซึ่งเป็นอาหารของเต่าทะเล​ ดังนั้น​ ทุกภาคส่วนจึงต้องร่วมกัน​ดูแล​ รักษา​ ฟื้นฟูและปกป้องทรัพยากรธรรมชาติและสิ่งแวดล้อม​ ให้อยู่ในสภาพที่สวยงามและสมบูรณ์​เพื่อลูกหลานในอนาคต
พลเอกประวิตรฯ กล่าวว่า ทรัพยากรธรรมชาติเป็นสิ่งที่มนุษย์ทุกคนนํามาใช้เพื่อให้เกิดประโยชน์ในการดํารงชีพแก่ตนเองเป็นปัจจัย 4 อันเป็นปัจจัยพื้นฐานในการดําเนินชีวิต ปัจจุบันทรัพยากรธรรมชาติถูกนํามาใช้อย่างฟุ่มเฟือยและการบริหารจัดการอย่างไม่เหมาะสม ส่งผลกระทบต่อความสมดุลของธรรมชาติ​ เกิดภัยพิบัติต่าง ๆ ความอุดมสมบูรณ์ของทรัพยากรธรรมชาติหมดไป​ ฤดูกาลแปรผันฝนฟ้าแปรปรวน เกิดโรคระบาดทั่วทุกมุมโลก เกิดปัญหาขยะทะเลที่ส่งผลกระทบต่อมนุษย์และสัตว์นานาชนิด จึงเป็นหน้าที่ของเราทุกคนในการดูแลรักษา อนุรักษ์และฟื้นฟูทรัพยากรธรรมชาติ ทําให้ธรรมชาตินั้นกลับมาสมบูรณ์ดังเดิม​ เพราะเราทุกคนย่อมมีความต้องการสิ่งแวดล้อมที่ดี เหมาะสม น่าอยู่อาศัย สิ่งมีชีวิตทุกชนิดก็เช่นเดียวกัน ผมจึงขอเชิญชวนให้ทุกท่าน ร่วมกันดูแล ปกป้องชายหาด​ ท้องทะเล​ และปกป้องทรัพยากรธรรมชาติ ให้มีความสมบูรณ์และมีความยั่งยืนตลอดไป
รัฐบาลไทย-ข่าวทำเนียบรัฐบาล-ร​มว.ทส.​ ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ จังหวัดภูเก็ต
วันพฤหัสบดีที่ 5 พฤศจิกายน 2563
ร​มว.ทส.​ ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ จังหวัดภูเก็ต
ร​มว.ทส.​ ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ จังหวัดภูเก็ต
​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ และผู้บริหารระดับสูง​ ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ และร่วมประชุมการขับเคลื่อนการพัฒนากลุ่มจังหวัดภาคใต้ฝั่งอันดามัน​ ​(ภูเก็ต​ กระบี่​ ตรัง​ พังงา​ ระนอง​และสตูล)​ โดยมี​ พลเอก​ ประยุทธ์​ จันทร์โอชา​ นายกรัฐมนตรี​ เป็นประธานการประชุม​ พร้อมด้วยคณะรัฐมนตรี​ และหน่วยงานที่เกี่ยวข้อง​ เข้าร่วมประชุม​ เมื่อวันที่ 3​ พ.ย.​2563 เวลา​ 08.00 น.ณ​ โรงแรมสแปลช บีท รีสอร์ต​ ไม้ขาว​ จังหวัดภูเก็ต
โดยก่อนการประชุม​ พลเอก​ ประยุทธ์​ จันทร์โอชา​ นายกรัฐมนตรี​ และคณะรัฐมนตรี​ ได้เยี่ยมชมนิทรรศการ​ และถ่ายภาพร่วมกับผู้ว่าราชการกลุ่มจังหวัดภาคใต้ฝั่งอันดามัน​ (ภูเก็ต​ กระบี่​ ตรัง​ พังงา​ ระนอง​ และสตูล)​ และในโอกาสนี้รัฐมนตรีว่าการกระทรวงทรัพยากรธรรมชาติและสิ่งแวดล้อม​ได้มอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมาย​ การจัดที่ดินทํากินให้ชุมชน​พื้นที่ภาคใต้ฝั่งอันดามันแก่ผู้ว่าราชการจังหวัดและผู้แทนป่าชุมชน​ รวมทั้ง​ ได้มอบหนังสือแสดงป่าชุมชนจังหวัดภูเก็ต​ให้แก่ผู้แทนป่าชุมชน​ จํานวน​ 6​ ฉบับ​ โดยนายกรัฐมนตรี​ ได้ร่วมเป็นสักขีพยาน​ในการมอบฯ​ ครั้งนี้ด้วย​
ทั้งนี้​ ในการประชุมดังกล่าว​ กระทรวงทรัพยากรธรรมชาติและสิ่งแวดล้อม​ได้นําโครงการภายใต้การพัฒนาเศรษฐกิจและสังคมของกลุ่มจังหวัดภาคใต้ฝั่งอันดามัน​ ประกอบด้วย​ โครงการอนุรักษ์และฟื้นฟูทรัพยากรทางทะเลและชายฝั่งอันดามันเพื่อการท่องเที่ยวอย่างยั่งยืน, โครงการพัฒนาเส้นทางศึกษาธรรมชาติ​เรือนยอดต้นไม้​ Canopy Walkway โครงการพัฒนาศักยภาพบริการท่องเที่ยวอุทยานแห่งชาติ​ เสนอเข้าที่ประชุมเพื่อให้คณะรัฐมนตรีพิจารณา​ให้ความเห็นชอบในหลักการของโครงการดังกล่าวด้วย​
รัฐบาลไทย-ข่าวทำเนียบรัฐบาล-พม. ร่วมประชุมทางไกลกับสมาชิกอาเซียนเรื่องวัฒนธรรมแห่งการป้องกัน
วันพฤหัสบดีที่ 5 พฤศจิกายน 2563
พม. ร่วมประชุมทางไกลกับสมาชิกอาเซียนเรื่องวัฒนธรรมแห่งการป้องกัน
พม. ร่วมประชุมทางไกลกับสมาชิกอาเซียนเรื่องวัฒนธรรมแห่งการป้องกัน
วันนี้ (5 พ.ย. 63) เวลา 08.30 น. ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ให้ปฏิบัติหน้าที่หัวหน้าคณะผู้แทนไทยในระดับเจ้าหน้าที่อาวุโส พร้อมด้วยนายอรรคพงษ์ ศรีสุบัติ รักษาการในตําแหน่งผู้เชี่ยวชาญเฉพาะด้านพัฒนาสังคม นางศิริลักษณ์ มีมาก ผู้เชี่ยวชาญเฉพาะด้านผู้สูงอายุ นางสาววิมลรัตน์ รัชชุกูล ผู้อํานวยการกองการต่างประเทศ และผู้แทนหน่วยงานที่เกี่ยวข้อง ภายใต้ประชาคมสังคมและวัฒนธรรมอาเซียนของประเทศไทย เข้าร่วมการประชุมคณะทํางานเรื่องวัฒนธรรมแห่งการป้องกัน ครั้งที่ 3 (3rd Meeting of the Working Group on Culture of Prevention: WG on CoP) ผ่านระบบการประชุมทางไกล (Video Conference) โดยมีผู้เข้าร่วมประชุมออนไลน์จากประเทศสมาชิกอาเซียน ประกอบด้วย ประธานองค์กรเฉพาะสาขาภายใต้ประชาคมสังคมและวัฒนธรรมอาเซียน (Chairs of ASCC Sectoral Bodies) และหัวหน้าเจ้าหน้าที่อาวุโสสําหรับประชาคมสังคมและวัฒนธรรมอาเซียน (SOCA Leaders) และผู้มีส่วนเกี่ยวข้อง ซึ่งจัดขึ้นโดยกระทรวงแรงงาน คนพิการ และกิจการสังคม สาธารณรัฐสังคมนิยมเวียดนาม ภายใต้การเป็นประธานอาเซียนในปี 2563 ร่วมกับสํานักเลขาธิการอาเซียน
นางสาวสราญภัทร กล่าวว่า WG on CoP เป็นกลไกการประสานงานและขับเคลื่อนปฏิญญาอาเซียนว่าด้วยวัฒนธรรมแห่งการป้องกัน โดยการประชุมออนไลน์ครั้งนี้มีระเบียบวาระสําคัญเพื่อรับทราบความก้าวหน้าการดําเนินงานตามแผนปฏิบัติการอาเซียนด้านวัฒนธรรมแห่งการป้องกัน การรณรงค์สร้างความตระหนักรู้ ความก้าวหน้าขององค์กรอาเซียนเฉพาะสาขาที่เป็นผู้รับผิดชอบหลักและรับผิดชอบร่วม ในการดําเนินการในแต่ละมิติของวัฒนธรรมแห่งการป้องกัน การดําเนินการในระยะต่อไป เพื่อขับเคลื่อนวัฒนธรรมแห่งการป้องกัน ทั้งนี้ การประชุม WG on CoP ครั้งที่ 4 จะจัดขึ้นในปี 2564 ณ ประเทศบรูไนดารุสซาลาม
รัฐบาลไทย-ข่าวทำเนียบรัฐบาล-นโยบายเปิดรับนักท่องเที่ยวต่างชาติที่เดินทางเข้าไทยโดยเรือยอร์ช
วันพฤหัสบดีที่ 5 พฤศจิกายน 2563
นโยบายเปิดรับนักท่องเที่ยวต่างชาติที่เดินทางเข้าไทยโดยเรือยอร์ช
วันพุธที่ 5 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้ชาวต่างชาติที่ต้องการเดินทางเข้ามาท่องเที่ยวประเทศไทย โดยเรือสําราญและกีฬา (เรือยอร์ช) มีสิทธิขอรับการตรวจลงตรานักท่องเที่ยวประเภทพิเศษ หรือ Special Tourist Visa ครอบคลุมทั้งผู้ควบคุมเรือ เจ้าหน้าที่ประจําเรือ และผู้โดยสารที่เดินทางมาจากประเทศที่มีความเสี่ยงต่ําหรือปานกลาง โดยต้องปฏิบัติตามมาตรการป้องกันโรค และต้องกักตัวภายในเรือ ไม่น้อยกว่า 14 วัน มีกรมธรรม์ประกันสุขภาพที่คุ้มครองตรวจโรคโควิด ในวงเงิน 100,000 ดอลลาร์สหรัฐ เป็นต้น โดยจะได้รับอนุญาตให้อยู่ในประเทศไทยได้ 90 วัน และต่อเวลาได้อีก 2 ครั้ง ทั้งนี้ คาดว่ามาตรการดังกล่าวจะส่งผลดีต่ออุตสาหกรรมการท่องเที่ยวและธุรกิจที่เกี่ยวเนื่อง และกระตุ้นให้เกิดการหมุนเวียนในระบบเศรษฐกิจของไทยโดยรวม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ทส.ประชุมคณะกรรมการสิ่งแวดล้อมแห่งชาติ ครั้งที่ 7/2563
วันพฤหัสบดีที่ 5 พฤศจิกายน 2563
​ทส.ประชุมคณะกรรมการสิ่งแวดล้อมแห่งชาติ ครั้งที่ 7/2563
​ทส.ประชุมคณะกรรมการสิ่งแวดล้อมแห่งชาติ ครั้งที่ 7/2563
วันนี้ (4 พ.ย. 63) เวลา 09.30 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 7/2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม รองประธาน นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม กรรมการและเลขานุการ ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ และมีกรรมการผู้ทรงคุณวุฒิและหน่วยงานที่เกี่ยวข้องเข้าร่วมการประชุม ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
ที่ประชุมฯ ได้มีการพิจารณารายงาน EIA จํานวน 2 โครงการ ได้แก่ 1) โครงข่ายทางหลวงเชื่อมโยงระหว่างประเทศทางหลวงหมายเลข 101 ตอน น่าน - อ.เฉลิมพระเกียรติ (ตอน 2) ของกรมทางหลวง เพื่อปรับปรุงให้เป็นไปตามมาตรฐานความปลอดภัยในการเดินทาง เนื่องจากเส้นทางมีความคดเคี้ยวและสูงชัน เพื่อเพิ่มประสิทธิภาพการขนส่งสินค้าระหว่างประเทศไทยและสาธารณรัฐประชาธิปไตยประชาชนลาว และ 2) โครงการท่าเทียบเรือขนถ่ายน้ํามันเชื้อเพลิง สําหรับโรงไฟฟ้าพลังงานความร้อนกระบี่ ของการไฟฟ้าฝ่ายผลิตแห่งประเทศไทย ซึ่งมีการเปลี่ยนแปลงรายละเอียดโครงการส่วนของระบบแยกน้ํา - น้ํามัน ที่มีประสิทธิภาพสูงขึ้น
นอกจากนี้ ที่ประชุมฯ ยังได้พิจารณาเกี่ยวกับการปรับประกาศที่เกี่ยวกับการกําหนดอัตราค่าบริการกําจัดขยะมูลฝอยขององค์กรปกครองส่วนท้องถิ่น การขยายระยะเวลาการกําหนดเขตพื้นที่และมาตรการคุ้มครองสิ่งแวดล้อม จํานวน 2 พื้นที่ (จังหวัดพังงา และจังหวัดกระบี่) ออกไปอีก 2 ปี เพื่อให้การบังคับใช้กฎหมายมีความต่อเนื่อง รวมทั้ง ได้เห็นชอบการทบทวนแผนปฏิบัติการขับเคลื่อนวาระแห่งชาติ "การแก้ไขปัญหามลพิษด้านฝุ่นละออง" เพื่อยกระดับความเข้มงวดของมาตรการตามข้อสั่งการของนายกรัฐมนตรี โดยเพิ่มเติมแผนเฉพาะกิจ เพื่อแก้ไขปัญหาในช่วงวิกฤต พร้อมทั้ง เห็นชอบ ร่างแผนปฏิบัติการด้านการจัดการขยะพลาสติก ระยะที่ 1 (พ.ศ. 2563 – 2565) ซึ่งจะสามารถกําหนดทิศทางนําไปสู่การลด เลิกใช้พลาสติกเป้าหมาย 4 ชนิด และนําเข้าสู่ระบบเศรษฐกิจหมุนเวียน (Circular Economy) ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเชื่อสหรัฐฯ ตัดสิทธิพิเศษทางการค้า (GSP) ไม่กระทบภาพรวมการส่งออกไทยไปสหรัฐฯ
วันพฤหัสบดีที่ 5 พฤศจิกายน 2563
โฆษกรัฐบาลเชื่อสหรัฐฯ ตัดสิทธิพิเศษทางการค้า (GSP) ไม่กระทบภาพรวมการส่งออกไทยไปสหรัฐฯ
โฆษกรัฐบาลเชื่อสหรัฐฯ ตัดสิทธิพิเศษทางการค้า (GSP) ไม่กระทบภาพรวมการส่งออกไทยไปสหรัฐฯ
วันที่ 5 พ.ย.63 นายอนุชา บูรพชัยศรี โฆษกประจําสํานักนายกรัฐมนตรี เชื่อว่า กรณีที่สหรัฐฯ ประกาศตัดสิทธิพิเศษทางการค้า (GSP) ไม่ส่งผลกระทบอย่างมีนัยสําคัญต่อภาพรวมการส่งออกไทยไปสหรัฐฯ ในปี 2562 ไทย-สหรัฐฯ มีมูลค่าการค้ารวม 48,630.85 ล้านเหรียญสหรัฐฯ ทั้งนี้ หน่วยงานภาครัฐและผู้ประกอบการไทยเตรียมความพร้อมและมาตรการรองรับไว้แล้ว เช่น กระทรวงพาณิชย์เร่งจัดกิจกรรมส่งเสริมการตลาดช่วยเหลือผู้ประกอบการไทยด้วยการวางแผนจัดกิจกรรมส่งเสริมการตลาดในรูปแบบต่าง ๆ เช่น การเจรจาจับคู่ธุรกิจออนไลน์ หรือ Online Business Matching ส่งเสริมสินค้าไทยเข้าสู่แพลตฟอร์มออนไลน์ เพื่อเข้าสู่ผู้บริโภคในตลาดสหรัฐฯ โดยตรง รวมทั้ง ร่วมมือกับผู้ประกอบเข้าถึงตลาดใหม่ ๆ เพื่อทดแทนตลาดหลักที่เติบโตอย่างอิ่มตัวแล้ว
โฆษกประจําสํานักนายกรัฐมนตรียังชี้แจงเพิ่มเติมว่า ไทยยังสามารถส่งสินค้าออกไปขายในตลาดสหรัฐฯ ได้ปกติ เพียงแต่ต้องกลับไปเสียภาษีนําเข้าในอัตราปกติ ซึ่งสินค้าที่ถูกตัดสิทธิ GSP จํานวน 231 รายการนั้น ไทยใช้สิทธิจริงในปี 2562 เพียง 147 รายการ มีการประเมินภาษีที่ไทยต้องเสียอยู่ที่ 600 ล้านบาท ส่วนสินค้าที่ถูกตัดสิทธิ GSP เช่น ชิ้นส่วนยานยนต์ และเคมีภัณฑ์บางชนิด ซึ่งเป็นสินค้าของไทยที่มีศักยภาพการส่งออกทั้งตลาดสหรัฐ ตลาดยุโรปและเอเชีย
โฆษกประจําสํานักนายกรัฐมนตรียังเปิดเผยว่า พลเอก ประยุทธ์ จันทร์โอชา นายกรัฐมนตรีได้เคยให้ข้อสังเกตว่า สิทธิพิเศษทางภาษีศุลกากร (GSP) ของสหรัฐฯ นั้น เป็นการให้จากสหรัฐฯ เพียงฝ่ายเดียวกับกลุ่มประเทศกําลังพัฒนาและพัฒนาน้อยที่สุดแล้ว ซึ่งวันหนึ่งอาจจะต้องหมดไป เพราะไทยสามารถเติบโตและพัฒนาสูงขึ้นจนอยู่ในกลุ่มประเทศที่มีรายได้ปานกลางตามการรายงานของธนาคารโลก ดังนั้น รัฐบาลจึงพยายามเดินหน้าตามแผนยุทธศาสตร์ชาติ ปรับโครงสร้างเศรษฐกิจใหม่ เน้นการเติบโตจากเทคโนโลยีและนวัตกรรม ทั้งการส่งเสริมการลงทุนใน 10+2 อุตสาหกรรมใหม่ อุตสาหกรรมหุ่นยนต์โรโบติกส์ อิเล็กทรอนิกส์อัจฉริยะ การแพทย์และสุขภาพ รวมไปถึงการพัฒนาการเกษตร BCG สนับสนุนการจดทะเบียนสินค้าเกษตร GI ของไทย เพื่อปรับโหมดสินค้าไทย เพิ่มมูลค่าแต่ยังคงเป็นที่ต้องการของตลาดโลกด้วย
รัฐบาลไทย-ข่าวทำเนียบรัฐบาล-นายกฯ เปิดหลักสูตร วปอ. รุ่น 63 แนะนักศึกษาแลกเปลี่ยนประสบการณ์ สร้างองค์ความรู้ใหม่ ร่วมขับเคลื่อนประเทศไปสู่ความมั่นคง มั่งคั่ง ยั่งยืน
วันพฤหัสบดีที่ 5 พฤศจิกายน 2563
นายกฯ เปิดหลักสูตร วปอ. รุ่น 63 แนะนักศึกษาแลกเปลี่ยนประสบการณ์ สร้างองค์ความรู้ใหม่ ร่วมขับเคลื่อนประเทศไปสู่ความมั่นคง มั่งคั่ง ยั่งยืน
โฆษกรัฐบาลเผย นายกรัฐมนตรีเปิดหลักสูตร วปอ. รุ่น 63 แนะนักศึกษาแลกเปลี่ยนประสบการณ์ สร้างองค์ความรู้ใหม่ ร่วมขับเคลื่อนประเทศไปสู่ความมั่นคง มั่งคั่ง ยั่งยืน
วันนี้ (5 พ.ย.63) นายอนุชา บูรพชัยศรี โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดการศึกษาหลักสูตรการป้องกันราชอาณาจักร (วปอ.) รุ่นที่ 63 พร้อมบรรยายเรื่อง “บทบาทของภาครัฐ เอกชน และการเมืองในการรักษาความมั่งคงแห่งชาติ” ให้ผู้เข้ารับการศึกษา ประกอบด้วยข้าราชการทหาร ตํารวจ ข้าราชการพลเรือน พนักงานรัฐวิสาหกิจและองค์กรอิสระ ภาคเอกชน นักธุรกิจและบุคคลทั่วไป จํานวน 285 คนณ หอประชุมวิทยาลัยป้องกันราชอาณาจักร สถาบันวิชาการป้องกันประเทศ
นายกรัฐมนตรี แนะนําให้นักศึกษานําความรู้ ความสามารถและประสบการณ์มาแลกเปลี่ยนเรียนรู้กันเพื่อสร้างองค์ความรู้ใหม่ที่มีประสิทธิภาพ และประสิทธิผลในการขับเคลื่อนประเทศไปสู่ความมั่นคงมั่งคั่งและยั่งยืน พร้อมย้ําให้ทุกคนตระหนักและทบทวนทําความเข้าใจบริบทโลกในปัจจุบันให้ลึกซึ้ง ทั้งความเจริญทางเทคโนโลยีที่ก่อให้เกิดกระแสโลกาภิวัตน์ การเคลื่อนย้ายคนและทุนอย่างเสรี ข่าวสารและเทคโนโลยีที่ส่งผลกระทบต่อชีวิตประชาชน การแข่งขันทางเศรษฐกิจนํามาซึ่งศูนย์รวมอํานาจทางเศรษฐกิจในแต่ละภูมิภาค ส่งผลให้มีการแย่งชิงทรัพยากรและแรงงานที่อาจเป็นชนวนความขัดแย้งได้ รวมไปถึงภาวะโลกร้อนและภูมิอากาศที่ผันผวนทําให้เกิดภัยพิบัติที่มีความรุนแรงมาก และปัญหาความเหลื่อมล้ําทางเศรษฐกิจสังคม การละเมิดสิทธิมนุษยชน การค้ามนุษย์ อาชญากรรมข้ามชาติ ยาเสพติด รวมถึงปัญหาเกี่ยวกับ Digital Disruption ก่อให้เกิด Fake news การเข้าสู่สังคมผู้สูงอายุในอนาคต และโรคติดต่ออุบัติใหม่ที่ระบาดในมนุษย์ได้แก่ covid-19 เป็นต้น เป็นความท้าทายที่อาจก่อให้เกิดปัญหาความมั่นคงรูปแบบใหม่คือ “ความมั่นคงแบบองค์รวม” ซึ่งมีความซับซ้อนเชื่อมโยงมิติความมั่นคงกับเศรษฐกิจสังคมและสิ่งแวดล้อมจนเป็นเนื้อเดียวกัน จึงขอให้นักศึกษา ใช้เวทีนี้ช่วยกันคิดหาแนวทางป้องกันและแก้ไข เพื่อนําไปสู่การปฏิรูปประเทศด้วยแผนการปฏิบัติที่สามารถปฏิบัติได้จริง โดยยึดประโยชน์ของประเทศและประชาชนเป็นที่ตั้ง รวมทั้งขอให้น้อมนําหลักปรัชญาเศรษฐกิจพอเพียงมาใช้ประยุกต์ ในการทํางานและการดํารงชีวิตให้เหมาะสมกับศักยภาพของแต่ละบุคคล
นายกรัฐมนตรียังกล่าวถึงหลักคิดในการจัดทํายุทธศาสตร์ชาติ 20 ปีและแผนปฏิรูปประเทศ เพื่อเป็นเข็มทิศนําทางในการขับเคลื่อนประเทศให้บรรลุตามวิสัยทัศน์ประเทศไทย ให้มั่นคง มั่งคั่ง ยั่งยืน เป็นประเทศพัฒนา ตามหลักปรัชญาของเศรษฐกิจพอเพียง โดยประเทศไทยจะยังคงยึดมั่นในระบอบประชาธิปไตยอันมีพระมหากษัตริย์เป็นประมุข และพันธกรณีและกติกาของสังคมโลก สร้างความสมดุลระหว่างความมั่นคงทางเศรษฐกิจสังคมและสิ่งแวดล้อม ด้วยการบูรณาการพลังทางสังคมจากทุกภาคส่วน ทั้งภาครัฐ ประชาสังคม ภาคเอกชน ภาคการเมือง ภาควิชาการสื่อสารมวลชนภายใต้แนวทาง " รวมไทยสร้างชาติ"
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หารือแนวทางช่วยเหลือเกษตรกรสมาชิก กฟก. มุ่งฟื้นฟูและพัฒนาอาชีพผ่านโครงการต่างๆ สร้างรายได้อย่างยั่งยืน
วันพฤหัสบดีที่ 5 พฤศจิกายน 2563
หารือแนวทางช่วยเหลือเกษตรกรสมาชิก กฟก. มุ่งฟื้นฟูและพัฒนาอาชีพผ่านโครงการต่างๆ สร้างรายได้อย่างยั่งยืน
​ก.เกษตรฯ เดินหน้าบูรณการภารกิจร่วมกับทุกภาคส่วน หารือแนวทางช่วยเหลือเกษตรกรสมาชิก กฟก. มุ่งฟื้นฟูและพัฒนาอาชีพผ่านโครงการต่างๆ สร้างรายได้อย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะรองประธานกรรมการกองทุนฟื้นฟูและพัฒนาเกษตร ให้เป็นประธานการประชุมหารือแนวทางการให้ความช่วยเหลือเกษตรกรสมาชิกกองทุนฟื้นฟูและพัฒนาเกษตรกร ครั้งที่ 1/2563 เพื่อให้เกษตรกรสมาชิกกองทุนฟื้นฟูฯ ได้รับความช่วยเหลือตามโครงการหรือนโยบายของภาครัฐในด้านต่างๆ มากยิ่งขึ้น ณ ห้องประชุม 123 กระทรวงเกษตรและสหกรณ์ ว่า กองทุนฟื้นฟูและพัฒนาเกษตรกร จัดตั้งขึ้นตามพระราชบัญญัติกองทุนฟื้นฟูและพัฒนาเกษตรกร พ.ศ.2542 โดยมีวัตถุประสงค์ เพื่อส่งเสริมและสนับสนุนการรวมกลุ่มของเกษตรกรในการพัฒนาคุณภาพชีวิตและการแก้ไขปัญหาของเกษตรกร ส่งเสริมและสนับสนุนการฟื้นฟูและพัฒนาอาชีพเกษตรกรรม พัฒนาความรู้ในด้านเกษตรกรรมหรือกิจกรรมที่เกี่ยวเนื่อง เพื่อสร้างความเข้มแข็งให้แก่องค์กรเกษตรกร ตลอดจนพัฒนาศักยภาพในการพึ่งพาตนเองและเกื้อกูลซึ่งกันและกันระหว่างเกษตรกร ต่อมาได้มีการแก้ไขเพิ่มเติมพระราชบัญญัติกองทุนฟื้นฟูและพัฒนาเกษตรกร ฉบับที่ 2 พ.ศ.2544 เพื่อให้สามารถดําเนินการแก้ไขปัญหาหนี้สินของเกษตรกรได้ โดยกําหนดให้เกษตรกรที่ได้รับการจัดการหนี้ต้องเข้าสู่กระบวนการฟื้นฟู และแก้ไขเพิ่มเติมฉบับที่ 3 เพื่อให้สามารถจัดการหนี้สินเกษตรกรที่ใช้บุคคลค้ําประกันได้
นอกจากนี้ กลไกที่สําคัญของกองทุนฟื้นฟูฯ คือมีผู้แทนเกษตรกรร่วมเป็นคณะกรรมการทั้งสิ้น 3 ชุด ประกอบด้วย 1. คณะกรรมการกองทุนฟื้นฟูและพัฒนาเกษตรกร 2. คณะกรรมการบริหารกองทุนฟื้นฟูและพัฒนาเกษตรกร และ 3. คณะกรรมการจัดการหนี้ของเกษตรกร ปัจจุบัน มีองค์กรที่ขึ้นทะเบียนเป็นสมาชิกกองทุนฟื้นฟูฯ จํานวนทั้งสิ้น 55,588 องค์กร เกษตรกรสมาชิก จํานวน 5,646,695 คน
นายอลงกรณ์ กล่าวว่า การประชุมในวันนี้เป็นการประชุมร่วมกันกับส่วนราชการ หน่วยงานที่เกี่ยวข้อง เพื่อบูรณาการภารกิจร่วมกันในการหาแนวทางการให้ความช่วยเหลือเกษตรกรสมาชิกกองทุนฟื้นฟูและพัฒนาเกษตรกร อาทิ กรมส่งเสริมการเกษตร กรมประมง กรมปศุสัตว์ กรมส่งเสริมสหกรณ์ สํานักงานเศรษฐกิจและการเกษตร สํานักงานกองทุนฟื้นฟูและพัฒนาเกษตรกร สํานักบริหารกองทุนเพื่อช่วยเหลือเกษตรกรและรับเรื่องร้องเรียน และกองทุนสงเคราะห์เกษตรกร เป็นต้น โดยที่ประชุมมีความเห็นร่วมกันในการนํานโยบาย “เกษตรผลิต พาณิชย์ตลาด” ของประธาน และรองประธาน กองทุนฟื้นฟูฯ มาดําเนินการให้เกิดเป็นรูปธรรม และยินดีสนับสนุนเกษตรกรสมาชิกโดยเน้นการฟื้นฟูและพัฒนาอาชีพให้กับเกษตรกรรายย่อย ร่วมกันจัดทําแผนการดําเนินงานในพื้นที่ให้สมบูรณ์ เชื่อมโยงข้อมูลเพื่อการบริหารงาน ส่งเสริมอาชีพให้กับสมาชิกกองทุนฯ ผลิตสินค้าเกษตรที่ตรงความต้องการของตลาด เพื่อแก้ปัญหาความยากจน ให้เกษตรกรสมาชิกมีรายได้อย่างยั่งยืน ตลอดจนส่งเสริมผ่านโครงการต่างๆ ของกระทรวงเกษตรและสหกรณ์ ทั้งนี้ จะมีการติดตามการดําเนินงานขับเคลื่อนอย่างใกล้ชิดและต่อเนื่อง
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ เปิดโครงการป่าชายเลนในเมือง​ 700​ ไร่​
วันพฤหัสบดีที่ 5 พฤศจิกายน 2563
รมว.ทส.​ 'วราวุธ'​ เปิดโครงการป่าชายเลนในเมือง​ 700​ ไร่​
รมว.ทส.​ 'วราวุธ'​ เปิดโครงการป่าชายเลนในเมือง​ 700​ ไร่​ "สวนป่าประชารัฐ​ เพื่อความสุขของคนไทย"
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ เป็นประธานเปิดโครงการป่าชายเลนในเมืองจังหวัดพังงา​ "สวนป่าประชารัฐ​ เพื่อความสุขของคนไทย" โดยมีเนื้อที่​ 700​ ไร่​ ให้ประชาชนในจังหวัดทุกคนได้มีส่วนร่วมในการปกป้อง​ อนุรักษ์​ ทรัพยากรธรรมชาติและสิ่งแวดล้อม​ รวมทั้งได้มีแหล่งศึกษาเรียนรู้​ และใช้ประโยชน์จากป่าชายเลนได้อย่างยั่งยืน​ พร้อมเปิดสํานักงานทรัพยากรทางทะเลและชายฝั่งที่​ 6​ กรมทรัพยากรทางทะเลและชายฝั่ง​ กระทรวงทรัพยากรธรรมชาติและสิ่งแวดล้อม​ เยี่ยมชมสินค้าภูมิปัญญาประโยชน์จากป่าชายเลน​ พบปะพูดคุยกับประชาชนที่มาต้อนรับ​ และเดินศึกษาเส้นทางศึกษาธรรมชาติ โดยมี​ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ผู้บริหารระดับสูง​ของกระทรวงฯ​ นายจําเริญ ทิพญพงศ์ธาดา​ ผู้ว่าราชการจังหวัดพังงา​ เจ้าหน้าที่จากหน่วยงานในสังกัด​กระทรวงฯ​ และหน่วยงานที่เกี่ยวข้อง​ ให้การต้อนรับและเข้าร่วมงานฯ​เมื่อวันที่ 1​ พ.ย.​ 63ณ​ บริเวณโครงการป่าชายเลนในเมืองจังหวัดพังงา
รมว.ทส.​ กล่าวว่า​ จังหวัดพังงามีพื้นที่ป่าชายเลนที่สมบูรณ์ที่สุดในประเทศไทย​ และจากความร่วมมือของพี่น้องประชาชน​ ทําให้​ 6​ ปีที่ผ่านมา​ นับจากปี​ พ.ศ.​ 2557 ป่าชายเลนของประเทศไทย​ มีพื้นที่ป่าชายเลนที่มีความสมบูรณ์เพิ่มมากขึ้นจาก​ 1.5 ล้านไร่​ เป็น​ 1.7 ล้านไร่และมีพื้นที่ป่าชายเลนที่เสื่อมโทรมลดลง​เหลือ​ 1.1 ล้านไร่​ ซึ่งเป็นความสําเร็จของพี่น้องประชาชนทุกคน​ ขอขอบคุณและเป็นกําลังใจให้พี่น้องประชาชน​ และเจ้าหน้าที่ที่เกี่ยวข้องทุกคน​ ที่ได้ร่วมกันดูแลรักษาป่าชายเลนเพื่อให้คนรุ่นหลังได้เห็นทรัพยากรธรรมชาติ​ ป่าชายเลน ที่สวยงาม​ในสภาพที่อุดมสมบูรณ์​ และเป็นที่เชิดชูของประเทศไทยสืบไป
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ ลงพื้นที่ต่อเนื่อง​ติดตามสถานการณ์ทรัพยากรธรรมชาติและสิ่งแวดล้อม​ อุทยานแห่งชาติอ่าวพังงา (เขาพิงกัน)​ และเกาะปันหยี
วันพฤหัสบดีที่ 5 พฤศจิกายน 2563
รมว.ทส.​ 'วราวุธ'​ ลงพื้นที่ต่อเนื่อง​ติดตามสถานการณ์ทรัพยากรธรรมชาติและสิ่งแวดล้อม​ อุทยานแห่งชาติอ่าวพังงา (เขาพิงกัน)​ และเกาะปันหยี
รมว.ทส.​ 'วราวุธ'​ ลงพื้นที่ต่อเนื่อง​ติดตามสถานการณ์ทรัพยากรธรรมชาติและสิ่งแวดล้อม​ อุทยานแห่งชาติอ่าวพังงา (เขาพิงกัน)​ และเกาะปันหยี
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมด้วย​ นายจุตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.) หัวหน้าหน่วยงานในสังกัด​ที่เกี่ยวข้อง ผู้ว่าราชการจังหวัดกระบี่​ และเจ้าหน้าที่ที่เกี่ยวข้อง​ ลงพื้นที่​เยี่ยมชมวิถีชีวิตชาวประมงพื้นบ้านและการแปรรูปผลิตภัณฑ์การเกษตร​ บนเกาะปันหยี หลังจากนั้น​ รมว.ทส.​ และคณะ​ได้เดินทางต่อไปยังอุทยานแห่งชาติอ่าวพังงา​ เขาพิงกัน​ เขาตะปู​ เพื่อรับฟังบรรยายสรุปการดําเนินต่าง​ ๆ​ จากเจ้าหน้าที่อุทยานฯ​ พร้อมทั้ง​ ตรวจติดตามให้คําแนะนําการพัฒนาอุทยานฯ​ อาทิ​ แนะนํา​ การใช้คําภาษาอังกฤษในข้อห้ามและบทกําหนดโทษในเขตอุทยานแห่งชาติ​ เป็นต้น​ นอกจากนี้ รมว.ทส.​ และ​ ปกท.ทส.​ ได้ปลูกต้นจิกทะเล​ บริเวณ​ที่ทําการอุทยานแห่งชาติชาติอ่าวพังงา​ รวมทั้ง​ ได้พบปะพูดคุยให้ขวัญกําลังใจแก่เจ้าหน้าที่ฯ​ ในโอกาสนี้ด้วย
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงยุติธรรม พร้อมคณะ ลงพื้นที่รับเรื่องร้องเรียน ร้องทุกข์ และให้คำปรึกษาทางกฎหมายกับประชาชน ร่วมกับสำนักงานปลัดสำนักนายกรัฐมนตรี และศูนย์ดำรงธรรมจังหวัดภูเ
วันพฤหัสบดีที่ 5 พฤศจิกายน 2563
หัวหน้าผู้ตรวจราชการกระทรวงยุติธรรม พร้อมคณะ ลงพื้นที่รับเรื่องร้องเรียน ร้องทุกข์ และให้คําปรึกษาทางกฎหมายกับประชาชน ร่วมกับสํานักงานปลัดสํานักนายกรัฐมนตรี และศูนย์ดํารงธรรมจังหวัดภูเ
หัวหน้าผู้ตรวจราชการกระทรวงยุติธรรม พร้อมคณะ ลงพื้นที่รับเรื่องร้องเรียน ร้องทุกข์ และให้คําปรึกษาทางกฎหมายกับประชาชน ร่วมกับสํานักงานปลัดสํานักนายกรัฐมนตรี และศูนย์ดํารงธรรมจังหวัดภูเก็ต ณ โรงเรียนเทศบาลเมืองป่าตอง และโรงเรียนบ้านไม้ขาว จังหวัดภูเก็ต
เมื่อวันจันทร์ที่ ๒ พฤศจิกายน ๒๕๖๓ เวลา ๐๘.๓๐ น. นายนิมิต ทัพวนานต์ หัวหน้าผู้ตรวจราชการกระทรวงยุติธรรม พร้อมด้วย นางอรัญญา ทองน้ําตะโก อธิบดีกรมบังคับคดี นายเสกสรร สุขแสง รองอธิบดีกรมบังคับคดี นายพยุงศักดิ์ กาฬมิค ผู้อํานวยการสํานักงานยุติธรรมจังหวัดภูเก็ต นายปวีณ กุมาร ผู้อํานวยการสํานักงานบังคับคดีจังหวัดภูเก็ต เจ้าหน้าที่สํานักงานยุติธรรมจังหวัดภูเก็ต และเจ้าหน้าที่สํานักงานบังคับคดีจังหวัดภูเก็ต ลงพื้นที่รับเรื่องร้องเรียน ร้องทุกข์ และให้คําปรึกษาทางกฎหมายกับประชาชน ณ โรงเรียนเทศบาลเมืองป่าตอง ตําบลป่าตอง อําเภอกะทู้ จังหวัดภูเก็ต โดยร่วมกับสํานักงานปลัดสํานักนายกรัฐมนตรี ศูนย์ดํารงธรรมจังหวัดภูเก็ต
และในวันอังคารที่ ๓ พฤศจิกายน ๒๕๖๓ เวลา ๐๖.๓๐ น. นายนิมิต ทัพวนานต์ หัวหน้าผู้ตรวจราชการกระทรวงยุติธรรม พร้อมคณะ ลงพื้นที่รับเรื่องราวร้องทุกข์ และให้คําปรึกษาทางกฎหมายกับประชาชน ณ โรงเรียนบ้านไม้ขาว ตําบลไม้ขาว อําเภอถลาง จังหวัดภูเก็ต และให้กําลังใจเจ้าหน้าที่ผู้ปฏิบัติงาน